Este vorba despre drumul care leagă centrul Braşovului de cartierul Răcădău şi care este format din pantă şi rampă.

Un şofer care nu a adaptat viteza la condiţiile meteo, respectiv la ploaia puternică, a lovit zidul.

Autorităţile locale au luat măsuri pentru dirijarea traficului şi delimitarea şi semnalizarea zonei.

Pietrele căzute pe carosabil au fost îndepărtate, iar o parte dintre ele vo fi folosite pentru realizarea unei lucrări de sprijin provizorii.

”Proprietarul imobilului, şi implicit al zidului, s-a angajat ca în cel mai scurt timp să execute toate lucrările necesare de consolidare a acestui zid, urmand ca, ulterior, împreună cu asigurătorul maşinii şi şoferul, să stabilească cine va suporta contravaloarea acestor lucrări”, a declarat Sorin Toarcea, purtătorul de cuvânt al Primăriei Braşov.

Strada Dobrogeanu Gherea este una dintre cele mai utilizate de şoferii care scurtează drumul din Centrul Braşovului către cartierul Răcădău, unul dintre cele mai scumpe din oraş.

Bucata de zid s-a prăbuşit sâmbătă seară.